Държавен вестник, бр. 59, 2025 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  59
·	осигуряване на условия за координирано и 
хармонизирано използване на радиочестотния 
спектър, разпределен за граждански нужди;
·	увеличаване на обществените ползи от 
радиочестотен спектър;
·	осигуряване на широколентова свърза­
ност за населението с високо качество и ско­
рост, включително по основните транспортни 
трасета; 
·	насърчаване използването на нови без­
жични съобщителни технологии и приложе­
ния, които осигуряват разнообразни услуги 
с добро качество; 
·	прилагане на възможно най-подходящи 
и опростени разрешителни режими;
·	защита на националните интереси при 
международни споразумения, договори, рег­
ламенти и др.;
·	предотвратяване на трансгранични или 
национални вредни смущения;
·	насърчаване на споделеното използване 
на радиочестотния спектър с оглед постига­
нето на ползи за всички потребители чрез 
определяне на подходящи правила за взаимна 
отговорност на ползвателите, включително 
технически параметри, и др.
С оглед постигане целите на политическа 
програма „Цифрово десетилетие“ до 2030 г. 
Комисията за регулиране на съобщенията 
управлява радиочестотния спектър, като 
създава възможности:
·	безжичните комуникации да са достъпни 
за всички по всяко време независимо от това 
къде се намират потребителите на електронни 
съобщителни услуги;
·	за подобряване качеството на безжичните 
електронни съобщителни услуги;
·	за подпомагане на цифровата трансфор­
мация предвид търсенето на радиочестотен 
спектър за управление на електрически мрежи, 
работа в складове, безжично свързване на 
машини в различни производства, метеороло­
гични изследвания, космически изследвания, 
откриване на полезни изкопаеми, автоматично 
управление на автомобили и др.;
·	за гъвкаво използване на радиочестотния 
спектър, което да позволи въвеждане на нови 
технологии и иновативни безжични услуги;
·	за предоставяне за ползване на радио­
честотен спектър за по-дълъг срок както за 
съществуващи безжични мрежи, така и за 
осигуряване на условия за инвестиции в нови;
·	ефективно използване на радиочестотния 
спектър чрез споделено използване на честотни 
обхвати, внедряване на нови технологии и др.
За постигането на посочените по-горе цели 
при управлението на радиочестотния спек­
тър се вземат предвид промените на пазара, 
развитието на технологиите и търсенето на 
радиочестотен спектър.
IV. Управление на радиочестотния спектър
Основните механизми, които Комисията 
за регулиране на съобщенията прилага при 
управлението на радиочестотния спектър, са 
следните: 
·	разпределение и планиране на радиочес­
тотния спектър;
·	определяне на правила и условия за 
използване на радиочестотния спектър за 
различни видове мрежи и приложения;
·	разрешаване използването на радиочес­
тотния спектър;
·	подновяване на съществуващи права за 
ползване на хармонизиран радиочестотен 
спектър;
·	използвай или ще загубиш спектър;
·	контрол на използването на радиочестотен 
спектър;
·	национално и международно координи­
ране на радиочестотния спектър.
1. Разпределение на радиочестотния спек­
тър 
Радиорегламентът на ITU12 определя раз­
пределението и условията за използването на 
радиочестотния спектър на световно ниво. 
Комитетът за електронни съобщения (ЕСС) 
към Европейската конференция по пощи и 
далекосъобщения (CEPT) изготвя и публику­
ва Европейска таблица за разпределение на 
радиочестотния спектър в Европа13, която е 
хармонизирана с Радиорегламента на ITU, с 
изключение на някои обхвати, предвидени за 
въвеждане и развитие на технологии от осо­
бена важност за страните – членки на CEPT, 
в съответствие с общоевропейските интереси.
2. Определяне на правила и условия за 
използване на радиочестотния спектър за 
различни видове мрежи и приложения 
С оглед изпълнение на една от основните 
цели на политиката за насърчаване използване­
то на нови безжични съобщителни технологии 
и приложения Комисията за регулиране на 
съобщенията се стреми да определя достатъчно 
количество радиочестотен спектър за инова­
тивни мрежи и приложения, като се съобра­
зява с националните особености, свързани с 
разпределения за граждански нужди честотен 
ресурс и търсенето на пазара за нови услуги.
Определянето на достатъчно ресурс за 
въвеждане на нови технологии е предпостав­
ка за увеличаване на свързаността както в 
ежедневието на хората, така и в най-различни 
сектори, като енергетика, здравеопазване, ме­
дии, транспорт, индустрия. Това ще допринесе 
12 Radio Regulations – https://www.itu.int/pub/R-REG-
RR-2020
13 The European table of frequency allocations and ap­
plications in the frequency range 8.3 kHz to 3000 GHz 
(ECA table/ERC Report 25) – https://efis.cept.org/
sitecontent.jsp?sitecontent=ecatable13 https://crc.bg/files/
URChS/RChS/FrequencyPlan2019.pdf